CELEX: 31954D0001
Language: el
Date: 1954-01-07 00:00:00
Title: ΕΚΑΧ Ανωτάτη Αρχή: Απόφαση αριθ. 1-54 της 7ης Ιανουαρίου 1954 περί τροποποιήσεως της αποφάσεως αριθ. 30-53 της 2ας Μαΐου 1953 περί απηγορευμένων, κατά το άρθρο 60 παράγραφος 1 της συνθήκης, πρακτικών στην κοινή αγορά άνθρακος και χάλυβος

Avis juridique important

|

31954D0001

ΕΚΑΧ Ανωτάτη Αρχή: Απόφαση αριθ. 1-54 της 7ης Ιανουαρίου 1954 περί τροποποιήσεως της αποφάσεως αριθ. 30-53 της 2ας Μαΐου 1953 περί απηγορευμένων, κατά το άρθρο 60 παράγραφος 1 της συνθήκης, πρακτικών στην κοινή αγορά άνθρακος και χάλυβος  

Επίσημη Εφημερίδα αριθ. 001 της 13/01/1954 σ. 0217 - 0217 Δανική ειδική έκδοση: Σειρά I Κεφάλαιο 1952-1958 σ. 0014  Αγγλική ειδική έκδοση: Σειρά I Κεφάλαιο 1952-1958 σ. 0014  Ελληνική ειδική έκδοση: Κεφάλαιο 08 τόμος 1 σ. 0010  Ισπανική ειδική έκδοση: Κεφάλαιο 08 τόμος 1 σ. 0011  Πορτογαλική ειδική έκδοση : Κεφάλαιο 08 τόμος 1 σ. 0011 

ΑΠΟΦΑΣΗ αριθ. 1-54 της 7ης Ιανουαρίου 1954 περί τροποποιήσεως της αποφάσεως αριθ. 30 53 της 2ας Μαΐου 1963 "περί απηγορευμένων κατά το άρθρο 60 παράγραφος 1 της συνθήκης πρακτικών στην κοινή αγορά άνθρακος και χάλυβος"Η ΑΝΩΤΑΤΗ ΑΡΧΗ,  Έχοντας υπόψη:  το άρθρο 60 της συνθήκης,  την απόφαση αριθ. 30-53 της 2ας Μαΐου 1953 περί απηγορευμένων κατά το άρθρο 60 παράγραφος 1 της συνθήκης πρακτικών, στην κοινή αγορά άνθρακος και χάλυβος (Επίσημη Εφημερίδα της 4ης Μαΐου 1953, σ. 109),  Εκτιμώντας:  ότι οι κανόνες δημοσιεύσεως των τιμών παρέχουν έδαφος μεταξύ άλλων για να ελέγχεται αν οι κανόνες περί μη διακρίσεως τηρούνται αν και δεν συμπίπτουν αμοιβαίως- ότι ως εκ τούτου, παραβάσεις, των κανόνων δημοσιεύσεως των τιμών δεν συνιστούν αναγκαίως παραβάσεις των κανόνων περί μη διακρίσεως- Κατόπιν διαβουλεύσεως με την Συμβουλευτική Επιτροπή και το Συμβούλιο,  ΑΠΟΦΑΣΙΖΕΙ:   Άρθρο 1  Τα ακόλουθα αντικαθιστούν το άρθρο 2 της αποφάσεως υπ' αριθ. 30-53:  "Απηγορευμένη πρακτική κατά την έννοια του άρθρου 60 παράγραφος 1 συνιστά η εφαρμογή υπό του πωλητού τιμών ή όρων που αποκλίνουν από τους αναφερομένους στους τιμοκαταλόγους του, εκτός αν δύναται να αποδείξει είτε ότι η σχετική συναλλαγή δεν εμπίπτει  στις κατηγορίες των συναλλαγών που προβλέπονται από τον τιμοκατάλογο αυτό ή ότι απέστη ομοιόμορφα από τις τιμές ή όρους σε όλες τις συγκρίσιμες συναλλαγές. Τα όρια που εφαρμόζονται κατά τους κανόνες δημοσιεύσεως των τιμών συνεχίζουν να ισχύουν και σε  κάθε τέτοια εξαίρεση ή διαφορά.  Η ανωτέρω παράγραφος δεν εμποδίζει την εφαρμογή του άρθρου 60 παράγραφος 2 περίπτωση β) της συνθήκης ή των αποφάσεων που λαμβάνονται από την Ανωτάτη Αρχή κατ' εφαρμογή αυτού."  Άρθρο 2  Η παρούσα απόφαση αρχίζει να ισχύει στην Κοινότητα την 1η Φεβρουαρίου 1954.  Η απόφαση αυτή εξεδόθη κατόπιν διασκέψεως από την Ανωτάτη Αρχή, κατά την διάρκεια της συνεδριάσεώς της της 7ης Ιανουαρίου 1954.  Για την Ανωτάτη Αρχή Ο Πρόεδρος Jean MONNET